
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 359 


2 Μαΐου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
σχεδίου και εκτός ορίων οικισμού περιοχή της κοι¬ 
νότητας Πανόρμου νήσου Τήνου (Ν. Κυκλάδων) για 
τον καθορισμό χώρου για την ανέγερση Μουσείου 
Μαρμαροτεχνίας και καθορισμός ειδικών όρων και 


περιορισμών δόμησης αυτού. 1 

Αλλαγή χρήσης τμήματος του υπ’ αρ. 4301 τεμαχίου 
της συμπληρωματικής διανομής έτους 1970, αγρο¬ 
κτήματος Κιλκίς Ν. Κιλκίς, υπό τα στοιχεία Α, Β, Γ, 

Δ, Ε,Ζ, Η,Α. 2 


ΑΠΟΦΑΣΕΙ Σ 

Αριθ. 49756/2196 (1) 

Έγκριση τοπικού ρυμοτομικού σχεδίου στην εκτός σχεδίου 
και εκτός ορίων οικισμού περιοχή της κοινότητας Πανόρ¬ 
μου νήσου Τήνου (Ν. Κυκλάδων) για τον καθορισμό χώ¬ 
ρου για την ανέγερση Μουσείου Μαρμαροτεχνίας και κα¬ 
θορισμός ειδικών όρων και περιορισμών δόμησης αυτού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗ Μ. ΕΡΓΩΝ 

Έχοντας υπόψη: 

1. Τις διατάξεις των άρθρων 114 (παρ. 1), 248,249 και 250 
του από 14.7.1999 Π.Δ/τος «Κώδικας Βασικής Πολεοδομι- 
κής Νομοθεσίας» (Δ' 580), όπως τα άρθρα 248,249 και 250 
τροποποιήθηκαν με τα άρθρα 5, 6 και 7 αντίστοιχα του Ν. 
2831/2000«Τροποποίησητωνδιατάξεωντου Ν. 1577/1985 
«Γενικός Οικοδομικός Κανονισμός» και άλλες πολεοδομι- 
κές διατάξεις» (Α' 140) καθώς και τις διατάξεις της παρ. Δ.2 
(εδαφ. β) του άρθρου 29 του ιδίου ως άνω νόμου. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απάφασητου Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 


λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 1484). 

4. Το 906/20.2.2002 έγγραφο της Δ/νσης Δασών Ν. Κυ¬ 
κλάδων. 

5. Τα 520/4.3.2002 και 196/13.2.2002 έγγραφα της ΚΑ’ 
Εφορείας Προϊστορικών και Κλασσικών Αρχαιοτήτων και 
της 2ης Εφορείας Βυζαντινών Αρχαιοτήτων, αντίστοιχα. 

6. Την 11/2002 γνωμοδότηση του κοινοτικού συμβουλί¬ 
ου της κοινότητας Πανόρμου νήσου Τήνου. 

7. Το από 68/26.3.2002 υπηρεσιακό σημείωμα της Διεύ¬ 
θυνσης Πολεοδομικού Σχεδιασμού - Τμήμα Α'. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεταιτοπικό ρυμοτομικά σχέδιο στην εκτός σχε¬ 
δίου και εκτός ορίων οικισμού περιοχή του οικισμού «Πύρ¬ 
γος» της κοινότητας Πανόρμου νήσου Τήνου (Ν. Κυκλά¬ 
δων), για τον καθορισμό χώρου ανέγερσης Μουσείου 
Μαρμαροτεχνίας Τήνου, όπως ο χώρος φαίνεται με στοι¬ 
χεία Α Β Γ .... Α1 Β1 η ... Α2 Β2 Γ2 ... Φ2 Α στο σχετικό 
πρωτότυπο τοπογραφικό διάγραμμα σε κλίμακα 1:200, 
που θεωρήθηκε απά τον Προϊστάμενο της Διεύθυνσης 
Τοπογραφικών Εφαρμογών με την 49756/2002 πράξη του 
και που αντίτυπά του σε φωτοσμίκρυνση δημοσιεύεται με 
την παρούσα απάφαση. 

2. Οι άροι και περιορισμοί δάμησης του παραπάνω χώ¬ 
ρου καθορίζονται ως εξής: 

α. Μέγιστο ποσοστά κάλυψης: είκοσι τοις εκατό (20%) 
της επιφανείας του χώρου 

β. Συντελεστής δόμησης: δύο δέκατα (0,2) 

γ. Μέγιστο επιτρεπόμενο ύψος: επτάμισι (7,50) μέτρα, 
το οποίο μπορεί να προσαυξάνεται σε οκτώμισυ (8,50) μέ¬ 
τρα σε περίπτωση έντονης κλίσης του εδάφους 

δ. Ελάχιστη απόσταση των ανεγερθησομένων κτιρια- 
κών εγκαταστάσεων: πέντε (5,00) μέτρα από όλες τις 
πλευρές του γηπέδου. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2002 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

Αριθ.Οίκ. 1212 (2) 

Αλλαγή χρήσης τμήματος του υπ’ αρ. 4301 τεμαχίου της 

συμπληρωματικής διανομής έτους 1970, αγροκτήμα¬ 
τος Κιλκίς Ν. Κιλκίς, υπό τα στοιχεία Α, Β, Γ, Δ, Ε, Ζ, Η, Α. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

• Την § 1 του άρθρου 3 του Ν. 1512/85 «Περί αλλαγής 
χρήσεως - εκποιήσεων δημοσίων, δημοτικών ή Κοινοτι¬ 
κών εκτάσεων». 

• Την τήρηση των προϋποθέσεων, όπως αυτές εκφρά¬ 
ζονται στα υπ’ αρ. κάτωθι έγγραφα: 

1. Την 289/2001 απόφαση του Δημοτικού Συμβουλίου 
Κιλκίς, το οποίο δεν συναίνεσε στην υπόψη παραχώρηση 
με το αιτιολογικό ότι ο συγκεκριμένος χώρος έχει ζητηθεί 
να παραχωρηθεί στον Δήμο. 

2. Το 2293/20.12.2001 έγγραφο της Δ/νσης Πολεοδο¬ 
μίας και Περιβάλλοντος Κιλκίς, με το οποίο ερωτείτο ο Δή¬ 
μος τον σκοπό για τον οποίο έχει ζητήσει ο ίδιος την έκτα¬ 
ση, καθώς και την έως τότε πορεία των ενεργειών του, 
προκειμένου να γίνει εισήγηση επί του θέματος στον Νο¬ 
μάρχη Κιλκίς. 

3. Το γεγονός ότι παρά την πάροδο ευλόγου χρόνου, ο 
Δήμος δεν απάντησε στο ανωτέρω έγγραφο. 

4. Το 161/23.1.2001 έγγραφο του Δασαρχείου Κιλκίς. 

5. Το 186/2.2.2001 έγγραφο της Δ/νσης Υγείας - Πρό¬ 
νοιας Κιλκίς. 

6. Το 90/25.1.2001 έγγραφο της Δ/νσης Πολεοδομίας 
Κιλκίς. 

7. Το Τ.Β.ΚΙ.Φ.14.1.7/38/2001 έγγραφο του Τμήματος 
Βιομηχανίας Κιλκίς. 

8. Το Φ10.2/203/17.1.2001 έγγραφο του ΕΟΤ Θεσσαλο¬ 
νίκης. 


9. Το 550/2001 έγγραφο της ΙΣΤ εφορείας Προϊστορι¬ 
κών και Κλασικών Αρχαιοτήτων. 

10. Το 1375/11.6.2001 έγγραφο (βεβαίωση) του άρθρου 
26του Ν. 1892/90. 

11. Το Δ/2513/28.7.2001 έγγραφο της Δ/νσης Γεωρ¬ 
γίας. 

• Το τοπογραφικό διάγραμμα που συνέταξε ο Αγρονό¬ 
μος Τοπογράφος Μηχανικός Αθανάσιος Βαφειάδης. 

• Το γεγονός ότι η παρούσα δεν απαλλάσσει τον ενδια¬ 
φερόμενο από την προσκόμιση άλλων εγκρίσεων για την 
έκδοση οικοδομικής αδείας. 

• Τις διατάξεις του άρθρου 3 του Ν. 2218/94 και του άρ¬ 
θρου 5 του Ν. 2240/94. 

• Την 326/95 Διαπιστωτική Πράξη του Νομάρχη Κιλκίς. 

• Την 2955/24.10.2001 Απόφαση Νομάρχη Κιλκίς περί 
«έγκρισης περιβαλλοντικών όρων της εκδοτικής μονάδας 
του Τονικίδη Παύλου», αποφασίζουμε: 

1. Την αλλαγή χρήσης του αγροτεμαχίου με στοιχεία Α, 
Β, Γ, Δ, Ε, Ζ, Η, Α (τμήματου 4301 εκ μεταβολής τεμαχίου 
της συμπληρωματικής διανομής έτους 1970 Αγρ/τος Κιλ¬ 
κίς) από χέρσο κοινόχρηστο σε γη με χρήση βιοτεχνική 
για εγκατάσταση εκδοτικής μονάδας (όπως φαίνεται στο 
συνημμένο διάγραμμα). 

2. Από το κανονιστικού χαρακτήρα σκέλος της παρού¬ 
σας απόφασης (κατά την Ε: 550/92) δεν βαρύνεται ο κρα¬ 
τικός προϋπολογισμός, ούτε ο προϋπολογισμός του οι¬ 
κείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 12 Απριλίου 2002 

Ο Νομάρχης 
Θ. ΠΑΡΑΣΤΑΤΙΔΗΣ 

